"Va fi un pic mai rău pentru mine". Reacția lui Joao Felix înainte de Atletico Madrid - FC Barcelona
Atletico Madrid și FC Barcelona se confruntă în derby-ul etapei a 29-a din La Liga.
Despărțite de șase puncte, cele două formații se duelează într-un meci de tradiție în competiția internă, iar miza va fi una aparte, ținând cont că Joao Felix va reveni pe stadionul Wanda Metropolitano.
Jucătorul portughez a vorbit despre ce așteptări are de la această partidă și despre cum crede că îl vor primi suporterii madrileni.
"Va fi o atmosferă complicată pentru întreaga echipă. Va fi un pic mai rău pentru mine, dar sunt jucător de fotbal și vreau să mă obișnuiesc și cu acest tip de situație. Mă motivează, îmi plac meciurile importante", a declarat Joao Felix, potrivit DAZN.
Cum vrea FC Barcelona să-l păstreze pe portughez
Împrumutul lui Joao Felix (24 de ani) la FC Barcelona expiră la finalul sezonului, iar catalanii încearcă să găsească o modalitate pentru a-l păstra.
Înainte de a ajunge pe Camp Nou, Joao Felix și-a prelungit contractul cu Atletico Madrid până în 2029, iar situația starului portughez este una destul de complicată.
Madrilenii cer în jur de 70-80 de milioane de euro pentru vânzarea jucătorului, o sumă peste posibilități pentru gruparea catalană, ținând cont de problemele financiare cu care se confruntă.
În aceste condiții, FC Barcelona ar vrea să prelungească prerioada de împrumut pentru încă un sezon, cu mențiune că vor introduce o clauză pentru cumpărarea definitiv, anunță Marca.
Urmăriți SPORT.RO și pe Google News